I 2009 ble Faith No More gjenforent etter å ha vært oppløst siden 1998. I 2011 deltok Spruance på en konsert sammen med bandet der de fremførte albumet i sin helhet. Dette førte til spekulasjoner blant tilhengere om en mulig gjenforening av Mr. Bungle, men dette ble blankt avvist av Dunn i 2013. Patton var i et intervju i januar 2014-utgaven av mer positiv. I august 2019 ble det kjent at Mr. Bungle skulle gjenforenes i tre-konserters miniturne i februar 2020. Besetningen besto av Patton, Spruance og Dunn, samt gitarist Scott Ian (Anthrax) og trommeslager Dave Lombardo (Slayer, Fantômas) og de fremførte demoen i sin helhet. Etterspørselen etter billetter var så stor at turneen ble utvidet. Jed Watts, bandets opprinnelige trommeslager, deltok på en av konsertene.